পাল্টা চাপ দিতে নয়াদিল্লির ভিসা কেন্দ্র বন্ধ করে দিল বাংলাদেশ

কলকাতা: ভারতের বিরুদ্ধে বড় সিদ্ধান্ত ঢাকার। এ বার ভারতীয় নাগরিকদের জন্য সাময়িক ভাবে ভিসা পরিষেবা স্থগিত করল বাংলাদেশ। নিরাপত্তা’র অজুহাতে ভারতের উপরে পাল্টা চাপ সৃষ্টি করছে ইউনুস সরকার। সোমবার বিকেলে বাংলাদেশের বিদেশ মন্ত্রকের এক সিনিয়র কর্তাকে উদ্ধৃত করে বাংলাদেশের প্রথম সারির সংবাদমাধ্যম জানিয়েছে, দিল্লির বাংলাদেশের হাইকমিশন এবং আগরতলা ও শিলিগুড়ির বাংলাদেশ সহকারী হাইকমিশনে সব ধরনের কনসুলার পরিষেবা এবং ভিসা পরিষেবা সাময়িক ভাবে বন্ধ করে দেওয়া হয়েছে।

ভারত-বাংলাদেশ কূটনৈতিক সম্পর্কে (India Bangladesh Relation) নতুন করে চিড়। বলা যায় এপার-ওপার বাংলা দু’দেশের দ্বিপাক্ষিক সম্পর্কের চরম অবনতি হয়েছে। শরিফ ওসমান হাদির (Osman Hadi) মৃত্যুকে কেন্দ্র করে তৈরি হওয়া উত্তেজনার আবহে দিল্লিতে ভিসা ও কনস্যুলার পরিষেবা সাময়িকভাবে বন্ধ রাখার সিদ্ধান্ত নিল বাংলাদেশ হাই কমিশন (Bangladesh High Commission)। রবিবার বাংলাদেশের চট্টগ্রামে (Chittagong) অবস্থিত ইন্ডিয়ান ভিসা অ্যাপ্লিকেশন সেন্টারে (IVAC) অনির্দিষ্টকালের জন্য ভিসা পরিষেবা বন্ধ রাখার ঘোষণা করে ভারত। যুবনেতা শরিফ ওসমান হাদির মৃত্যুর পর সেখানে অশান্ত পরিস্থিতি তৈরি হওয়ায় এই সিদ্ধান্ত নেওয়া হয়েছিল বলে জানানো হয়। অনির্দিষ্টকালের জন্য বন্ধ করে দেওয়া হয় চট্টগ্রামে ভারতীয় ভিসা-কেন্দ্রও। দিল্লিতে বাংলাদেশ হাই কমিশনের পক্ষ থেকে জারি করা এক বিবৃতিতে বলা হয়েছে, ‘‘অনিবার্য পরিস্থিতির কারণে পরবর্তী নির্দেশ না আসা পর্যন্ত সব ধরনের কনস্যুলার ও ভিসা পরিষেবা (Visa Work) সাময়িকভাবে বন্ধ রাখা হচ্ছে।’’

আরও পড়ুন: ‘বাংলায় থাকতে চাইলে ভোটার লিস্টে নাম তুলুন, বিহার থেকে নাম কাটুন’ বার্তা মমতার